Täna on meil olemas ID kaardil juba päris palju e-funktsioonie: e-kool, e-valimised, e-pilet, e-maksuamet, internetipank, Äriregistri ettevõtjaportaaj jne. Miks mitte luua ID kaardiga turvatud e-perearstikeskus, kus on võimalik oma perearstiga suhelda digitaalseid kanaleid pidi. Süsteemi kaudu oleks võimalik küsida lihtsamaid tervisega küsimusi ning suhelda arsti või õega. Enamik perearsti visiite tähendab 20 minutit ukse taga istumist ning 5 minutit vestlust arstiga. Üsna sageli soovitab  perearst lihtsalt käsimüügiravimeid, paratsetamooli või kodus teed juua. Sellise soovituse saamiseks ei ole vaja tingimata minna perearsti vastuvõtule. Sarnaselt saaksid näiteks naised tellida rasestumisvastaste tablettide retsepte. Vanurid saaksid oma probleemidest kirjeldada distantsilt jne. Suhtlusest patsiendiga annab perearst tagasisidet: 1) Lihtne tervisehäire - SOOVITUS KODUSEKS RAVIKS 2) Ebaselge tervisehäire - TULGE VASTUVÕTULE 3) Tõsisem tervisehäire - SUUNATAKSE ERIARSTI VASTUVÕTULE - patsient  saab kohe internetipanga kaudu maksta visiiditasud, registreerida vastuvõtule jne. Olemasolev alternatiiv: perearstitelefon - kuid sealt ei saa väga palju informatsiooni. Lisaks ei soovi paljud telefoni teel väga isiklikest probleemidest rääkida. Positiivne on see, et tekib digitaalne ja turvatud ajalugu probleemidest, suhtlusest ka patsiendile. Kui siiski tuleb perearsti juures füüsiliselt kohapeal käia, siis võiks perearst e-perearstikeskusess kirja panna soovitatud ravimid ning nede kasutamine,  lisasoovitused, suunamised. Väga hea ja toimiv analoog on e-kool.